लव गेम्स की कामयाबी के बाद “राज़ रिबूट” रिलीज़ हुई. इस फ़िल्म में उनके साथ जाने-माने अभिनेता इमरान हाशमी और कीर्ति खरबंदा भी थीं. इमरान हाशमी एक मंझे हुए अभिनेता हैं. किसी भी मंझे हुए अभिनेता के साथ एक नए अभिनेता को मुश्किलें ज़रूर पेश आती हैं. हमेशा दिल में ये बात बनी रहती है कि हमें सामने वाले के अभिनय से बेहतर या उसके हिसाब से अभिनय करने की ज़रुरत है. इसमें काफ़ी मेहनत लगती है. गौरव ने इस बात का ख़ासा ध्यान रखा और अपने अभिनय से खुद को प्रदर्शित किया. इनके अनुसार फिल्म राज़ रिबूटेड इनकी ज़िन्दगी की बहुत बड़ी फ़िल्म है. ये इस फ़िल्म में रेहान नाम के एक किरदार में नज़र आये. बॉलीवुड में बनने वाली हॉरर फिल्मों के लिए इनका कहना है कि लोग हिंदी फ़िल्मों में भूतों और आत्माओं को देखकर मज़ाक बनाते हैं, जबकि हॉलीवुड में बन रही फ़िल्मों में भूतों को देखकर लोग डरने लगते हैं.